钦定古今图书集成/明伦汇编/闺媛典/第056卷 > 小课儿
## 钦定古今图书集成/明伦汇编/闺媛典/第056卷 > 小课儿

按《青州府志》：“常维女，小课儿，博兴人。年十六，姿容秀
丽。正德间，流贼倡乱，父母虑女为贼所掠，觇望于外
家，掘一窖藏女，留祖常富守家。贼猝至，执祖将杀，女
从窖中跃出，抱祖以身求代。贼释其祖，执女行，欲污
之，不从，刀裂其面，嚼齿大骂，断其臂及两足，骂不绝
口，遂支解，剖其心。贼退，父母收其尸埋之。是夜，寝未”
瞑，仿佛见女告曰：“我有肠一段在水缸下，如何不埋？”
明早果于其处得肠尺馀，埋之。县尹以全城冒赏，遂
泯上闻，讫不获伸。太仆卿顾释作传表之。